Source: https://www.zakonypreludi.sk/zz/1949-211
Timestamp: 2020-08-14 17:56:06+00:00
Document Index: 5279862

Matched Legal Cases: ['§ 1', '§ 100', '§ 1', '§ 1', '§ 1', '§ 2', '§ 100', '§ 1', '§ 1']

211/1949 Zb. Vládne nariadenie o zrušení sceľovacích úradov a orgánov a o prechode ich pôsobnosti na orgány ľudov... | Aktuálne znenie
211/1949 Zb.
Nariadenie vlády č. 211/1949 Zb.Vládne nariadenie o zrušení sceľovacích úradov a orgánov a o prechode ich pôsobnosti na orgány ľudovej správy.
Čiastka 65/1949
Platnosť od 10.10.1949
Účinnosť od 10.10.1949
Aktuálne znenie 10.10.1949
zo dňa 20. septembra 1949
o zrušení sceľovacích úradov a orgánov a o prechode ich pôsobnosti na orgány ľudovej správy.
Vláda Československej republiky nariaďuje podľa § 1 zákona zo dňa 11. mája 1949, č. 143 Sb., o zmenách v organizácii verejnej správy a v pôsobnosti jej orgánov:
1. úrady prísažných miestnych komisárov,
2. zemské komisie a
3. ministerská komisia pri Ministerstve pôdohospodárstva, zriadené podľa hlavy II prílohy A vládneho nariadenia zo dňa 19. mája 1939, č. 171 Sb. z roku 1940, o sceľovaní hospodárskych pozemkov a o iných úpravách pozemkovej držby [§ 100 zákona zo dňa 21. marca 1948, č. 47 Sb., o niektorých technicko-hospodárskych úpravách pozemkov (sceľovací zákon)], ako i
4. oblastné komisie pre technicko-hospodárske úpravy pozemkov so svojimi oblastnými úradovňami a
5. zemské komisie pre technicko-hospodárske úpravy pozemkov so svojimi zemskými úradovňami, na Slovensku Komisia pre technicko-hospodárske úpravy pri Povereníctve pôdohospodárstva a pozemkovej reformy so svojou úradovňou, zriadené podľa hlavy I sceľovacieho zákona.
Pôsobnosť úradov a orgánov uvedených v § 1, č. 1 a 4 prechádza na okresné národné výbory, pôsobnosť komisií uvedených v § 1, č. 2 a 5 na krajské národné výbory a pôsobnosť komisie uvedenej v § 1, č. 3 na Ministerstvo pôdohospodárstva.
Úrady a orgány, na ktoré podľa § 2 prechádza pôsobnosť zrušených úradov a orgánov, ukončia sceľovacie konanie podľa § 100 sceľovacieho zákona. Likvidáciu úradov a orgánov uvedených v § 1, č. 1, 2, 4 a 5 vykonajú krajské národné výbory, likvidáciu komisie uvedenej v § 1, č. 3 vykoná Ministerstvo pôdohospodárstva.
Toto nariadenie nadobúda účinnosť dňom vyhlásenia; vykoná ho minister pôdohospodárstva po dohode s ministrom vnútra.